Frankryk het nuwe premier | Netwerk24
03 Julie 2020 11:52
Jean Castex, Frankryk se nuwe premier, verlaat Elysee-paleis in Parys op 19 Mei. Foto: Reuters
'n Nuwe premier is Vrydag in Frankryk aangekondig nadat Édouard Philippe die oggend sy bedanking ingedien het.
Jean Castex is aangewys as die nuwe premier.
Philippe se bedanking was wyd te wagte aangesien pres. Emmanuel Macron reeds gesê het hy wil in die oorblywende twee jaar van sy ampstermyn sy regering se agenda herfokus. Dit is gebruiklik dat die Franse premier bedank voordat ’n kabinetskommeling aangekondig word.
Édouard Philippe (links), wat as Franse premier bedank het, stap hier saam met pres. Emmanuel Macron. Foto: Reuters
Veral nadat Macron se party, La République En Marche, Sondag power in die plaaslike verkiesings gevaar het, moet hy maniere vind om die kiesers se steun voor die presidentsverkiesings in 2022 terug te wen.
Philippe kon wel herbenoem word vir die posisie as premier, maar in ’n regeringsverklaring oor sy bedanking is geen aanduiding daarvan gegee nie.
Daar was reeds sedert die middel van Junie bespiegelings oor Philippe se toekoms nadat Macron verklaar het dat hy sy presidentskap wil “herskep”.
Aangesien Macron hom nie weer aangestel het nie, kan hy moontlik in 2022 ’n mededinger van Macron in die presidentsverkiesing wees. Hy is op die oomblik gewilder by die kiesers as die president. Philippe het Sondag die burgemeestersverkiesing in Le Havre gewen. – Saamgestel uit Sky News, BBC, The Telegraph en The Daily Express
French prime minister Edouard Philippe has resigned. It was unclear if this was going to happen — a gamble for Macron which will obvs depend on his replacement pic.twitter.com/b0qY5b4uvx
— David Keohane (@DavidKeo) July 3, 2020
Meer oor: Frankryk | Politiek | Premier | Kabinetskommeling
Frankryk kom betogers verder tegemoet, maar...
Macron gee opdrag: 'Praat met mekaar'